 Proza - : - Puterea razei albastre (1) de Viorel Darie : - Puterea razei albastre (1) de Viorel Darie"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ecouri de... (Proza) > Ecouri de... (Proza) > Ecouri de... (Proza) > Ecouri de... (Proza) > Ecouri de... (Proza) > Pazitor la... (Proza) > Paznic la... (Proza) > Pazitor la... (Proza) > Pazitor la... (Proza) > Pazitor la... (Proza) > Pazitor la... (Proza) > Pazitor la... (Proza) > intoarcerea... (Proza) > La stana ... (Proza) > Nepotii lui... (Proza) > Oile lui... (Proza) > Motanul,... (Proza) > Dormitul in... (Proza) > Matusa Anita... (Proza) > Ariciul ... (Proza) > Cosasii de... (Proza) > iepurasul ... (Proza) > tarca ... (Proza) > Plecarea... (Proza) > Uliul ... (Proza) > Mingea ... (Proza) > Vin... (Proza) > Cuib de... (Proza) > La pescuit ... (Proza) > Veverita ... (Proza) > Omul si... (Proza) > La scaldat ... (Proza) > Furtuna cu... (Proza) > Cu bunica la... (Proza) > Mierea ... (Proza) > Copiii din... (Proza) > Cerul... (Proza) > Cuibul ... (Proza) > Raceala ... (Proza) > Pisoiul... (Proza) > Mofturi la... (Proza) > Prima zi la... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Adoris si... (Proza) > Suferintele... (Proza) > Padurea si... (Eseu) > Amintiri,... (Personale) > Pe Muntele... (Proza) > Palatul de... (Proza) > La Circul... (Proza) > Puterea... (Proza) > Puterea... (Proza) Traduceri ale acestui text 0 Comentariile membrilor > reddit_url='http:  www.poezie.ro index.php prose 14062466 Puterea_razei_albastre_(1)' > Vizionari: 844 > Puterea razei albastre (1) proza [ ] - - - - - - - - - - - - - - - - - - - - - - - - - de Viorel Darie [vioreldarie ] 2014-12-29 | | Puterea razei albastre (1) "Cobori in jos, Luceafar bland, Alunecand pe-o raza..." M. Eminescu Asta am vrut, asta mi s-a dat! De trei luni si mai bine stau de veghe ca o fantoma in podul Observatorului Astronomic situat in inima muntilor, departe de oameni si de tumultul oraselor aglomerate. Constructie diforma din beton si lemn, situata pe spinarea unui munte inconjurat de poieni alpine marginite in partile de jos de paduri, cladirea pare in cursul zilei o casoaie pustie. Abia spre seara poate fi vazuta o umbra care se apropie de cladire, descuie lacatele zdravene de la usa masiva din lemn, aprinde invariabil o lumina tremuratoare in camera de la parter, iar mai tarziu o alta in podul cladirii, si asta timp de cateva ceasuri, pana spre miezul noptii. Umbra aceea sunt eu! Eu am semnat procesul verbal de primire al nesuferitului inventar al acestui Observator, cu toate hangaralele lui! in principal, trebuie sa veghez sa nu dispara lunetele din mansarda si, de asemenea, instrumentele meteorologice lasate si ele in grija mea. instructiunile postului meu prevad de toate: paza Observatorului, tinerea legaturii telefonice cu primaria din Vatra Dornei, indepartarea buruienilor ori a zapezilor de pe lespezile de ciment din preajma, taierea lemnelor, curatenia in camere si in mansarda, stergerea de praf a lunetelor si a cadranelor... Uf! cate munci nesuferite pentru un biet absolvent de facultate al carui unic tel in viata este stiinta! La inceput, indeplinisem constiincios, cu tragerea de inima a incepatorului, toate aceste instructiuni ale consemnului postului meu. insa, avantul tinu putine zile, pana m-am lamurit cat de ridicole erau toate acele indeleiniciri care mi s-au impus. De atunci am inceput sa sterg husele si obiectivele lunetelor rar de tot - cand imi dadeam seama ca-mi manjesc hainele din cauza lor, iar buruienile din curte preferam sa le biciuiesc cu un bat - retezand varfurile mai rasarite ale palamidelor, doar atunci cand imi venea cheful. Nici in privinta meseriei mele nu puteam sa ma declar intru totul multumit: aveam obligatia sa mentin continuu in observatie o anumita zona de pe cerul instelat, undeva langa Constelatia Pestelui, masurand cu mare precizie coordonatele tuturor corpurilor ceresti din acea zona. Ce munca nesuferita, sa poposesti cu obiectivul telescopului, seara de seara, mereu asupra acelorasi stele, ori a minusculelor nebuloase si sa notezi intr-un carnet tipizat toate acele date! Cand, de fapt, eram convins, ca si zece ani de-as fi urmarit peticul meu de cer, n-as fi observat vreodata macar o singura modificare relativa a distantei dintre doua stele sau vreo schimbare a stralucirii vreunui astru ceresc. Ar fi fost, poate, ceva mai pasionanta, ceva mai dinamica urmarirea planetelor si a satelitilor lor. insa treaba asta o facea orice observator din lumea larga. La ce-ar mai fi folosit daca as fi facut si eu acelasi lucru, seara de seara? Ajunsesem la exasperare: munca mea imi parea cea mai inutila dintre toate muncile. Caci ce poate fi mai inutil, decat sa pandesti miscarea acolo unde ea nu exista ori este imperceptibila? Cand, de fapt, doar peste cateva secole ar fi trebuit sa se observe mici deplasari intre astri pe cer. Poate atunci datele observatiilor noastre vor ajunge sa aiba o oarecare importanta pentru lumea stiintei. iar astazi stim atat de putin despre Universul nostru tocmai din cauza ca nu avem date precise din urma cu sute si mii de ani... Slaba consolare pentru mine! Mi-ar fi placut o viata mai dinamica, cu rezultate mai palpabile, cu fenomene mai spectaculos perindandu-se!... Ah, ce departe imi erau acum idealurile din copilarie privitoare la Univers si la fascinatia cerului!... si-mi trezesc atata nostalgie acele clipe de neuitat cand, in serile calde de vara, ma chema tata afara din casa sa ascultam greierii cantand si sa admiram cerul instelat. - Vezi, imi zicea el, acea carare intortocheata de lumina care suie pe cer, uite, vezi? Parca-i o poteca prafuita... - Unde? Unde, tata? - Cum, nu vezi?... Acolo... drumul ast' presarat cu pulberea luminii, care vine ca un brau... - Da, acum vad ! Ce-i acolo?... - Asta-i Calea Laptelui, asa-i zice. Dar ii mai spune si Drumu' robilor, caci apare ca un drum colbuit... - Chiar trec robii pe drumul acela? - Ei, cum o sa treaca robii?... Asa-i zice lumea... stii ca fiecare firicel din acel drum de lumina este o stea? - Asa-s de mici stelele?... - Da, fiin'ca-s foarte, foarte departe! Dar stii tu unde-i Carul Mare si unde-i Carul Mic? - Nu stiu, tata!... Unde sunt? - Uite colo... unde-ti arat cu degetul... mai sus... asa... vezi acolo cele sapte stele... patru asezate ca rotile de car, iar trei ca protapul?... - Aha! Le vad!... - Da, acolo-i Carul Mare!... iar mai sus de el, is stelele alea... care le zice Carul Mic. Apoi mai sus... steaua aceea de la prelungirea protapului Carului Mic... - Da, vad! - Aia-i Steaua Polara! Toate stelele rotesc noaptea pe cer, numai Steaua Polara sta pe loc... De aceea, cand te ratacesti noaptea, cauti Steaua Polara si stii ca acolo-i miaza-noapte... - Ce plapanda-i Steaua Polara!... Parca palpaie... Cerul parea o comoara in ochii mei de copil, avizi dupa senzatie. Pe fondul negru, de catifea, sclipeau stele de toate marimile, ca niste podoabe stralucitoare. Mai erau acele roiuri de stele ca niste ulcioare de aur sparte, cu multe denumiri pitoresti: Closca cu puii de aur, Orion, Cosasii, Cainele... - Tata, a cazut o stea!... - Nu e stea, baiatule, ci-i meteorit!... - Ce-i aia meteorit? - Ceva ca un crampei dintr-o stea, care se loveste de vazduhul Pamantului nostru si se aprinde arzand ca o torta, pana se stinge... - Vai de mine!... si daca ne cade in cap vreun meteorit dintr-asta? - Nu te teme, baiete! Uita-te la mine si la bunicul tau: am ajuns batrani si inca n-am patit nimic, desi meteoritii tot cad intr-una, in fiecare noapte... - Tata, vreau si eu o stea de pe cer... macar una... sa ma joc cu ea!... - Mai, copile... tu nu prea stii ce vrei! O stea nu-i o margica, nu-i un licurici sa te joci cu ea... Orice stea e un foc mare, cat Pamantul, sau cat Soarele... si de-aia-s asa de mici ca-s foarte departe. Chiar si cea mai mica dintre ele e mai mare de mii de ori decat dealul nostru... cat o fi el de mare... - Cum o fi acolo pe stele, tata? - Ehei! Pe anumite stele se afla Raiul! Acolo traiesc ingerii care zboara de la o lume la alta, minunandu-se de toate frumusetile. si acolo sunt oameni, ca si pe Pamant, doar ca sunt mult mai buni!... - Dar Dumnezeu unde este? - Eh! dragul meu... pana acolo-i cale tare lunga. Dupa cerul pe care-l vedem noi acum se afla o alta bolta, care e alt cer. si tot asa... pana la al saptelea cer! Acolo-i locasul lui Dumnezeu! Dar iti povestesc despre asta maine seara... Ne-asteapta mama cu masa pregatita... Mari taine erau pentru mine asemenea lectii alaturi de tatal meu, in farmecul noptii! Sau iarna, cand priveam turturii cristalini ai stresinii casei topindu-se in caldura soarelui amiezei, ma fascina cerul albastru, fara de cusur. Atunci ma napadeau niste ganduri atat de nostalgice, cautand sa inteleg tot felul de taine nelamurite: Ce-o fi dincolo de cerul albastru? Poate o bolta de sticla... Dar dincolo de bolta de sticla?... Alt cer? si dupa aceia? Nimic? Cum adica nimic? Nu se poate! Ceva tot trebuie sa fie!... Oh, dar nu reuseam sa pricep deloc infinitul, iar rationamentele cu privire la asemenea taine ma chinuiau rau... * imi placuse intotdeauna la scoala! invatam bine, eram abonatul clasei la premii. Sa nu se creada insa ca eram un copil tocilar. Pur si simplu imi placeau cele mai multe discipline care se predau! Dintre toate, insa, imi placeau matematica si fizica, pentru ca aflasem ca ele te ajuta sa cunosti lumea, sa masori tot ce poftesti: unghiuri, distante, viteze, miscari de tot felul... Ce mai incolo-incoace, imi placea sa invat, caci numai astfel puteam ajunge cineva. inchipuiti-va, intr-un sat, cat de sus trebuia sa te vada lumea, de erai inginer topometru, ori geolog, ori astronom; sa uimesti taranii cu instrumente nemaivazute, lunete, binocluri si altele chestii dintr-astea care iau ochii oamenilor simpli! Asa se face ca, la terminarea liceului, am ales calea facultatii de matematica. Mai ales ca avea si o sectie de astronomie, adica exact ce visam eu! insa Facultatea de Matematici m-a dezamagit repede, indepartandu-ma cumva de idealurile mele. Ma asteptam doar sa-mi adanceasca impresiile mele placute, sa ma faca sa vad mai indeaproape fenomenele fizice, in special cele de astronomie, asa cum visasem in copilarie. Dar, in realitate, despre lucrurile placute se discuta foarte putin si mereu cu mare graba. Teoria atractiei universale a lui Newton era pomenita rar, ignorandu-se tocmai partea placuta a lucrurilor, adica acele fenomene vii, efectele palpitante ale legilor naturii. in schimb, ni se impuia capul cu tot felul de teorii, gaselnite pur logice, cu definitii peste definitii, care mai de care mai abstracte si mai ciudate. si, apoi, marea joaca de-a teoremele si rationamentele! Asa incat, la ora pranzului, cand plecam spre cantina nu mai aveam pic de vlaga. Mancam cu mahnire felia de paine si polonicul de ciorba dobandite si acelea cu chinuri pe la nesfarsitele cozi de asteptare!... Drept sa zic am urat mereu chinurile imaginate de unii pentru a face din studentie o munca grea, stresanta, lipsita de orizont, inghitind teorii artificiale si imposibil de utilizat, ce te faceau sa pierzi intregul farmec al profesiei pe care ti-ai ales-o. si cat de clare, luminoase si pline de sens pareau toate in liceu! in loc sa ofere detalii interesante, taine pasionante, facultatea devenise pentru mine o competitie prosteasca a studentilor, de a inghiti si digera tot felul de creatii diabolice ale celor care tot complica lucrurile ingrosand capitolele si asa sterile ale unor teorii nefolositoare! iar notiunile care mi-ar fi facut placere, indeobste cele precum: astru, viteza, lumina s.a., erau dezvaluite prin niste teorii complicate, sub forme ciudate si nepotrivite cu firea omului, incat pierdeai orice tragere de inima pentru ele. Nu m-am lasat insa rapus definitiv de aceasta dezamagire. incepusem sa ma acomodez cu noua mea indeleinicire: joaca de-a invatatul, privita mai mult ca o competitie de inghitire (de parca ne pregateam pentru cine stie ce record demn de a fi inscris in cartea recordurilor). Uneori, - e drept, timid si sovaielnic - incercam sa gandesc cate ceva, doar-doar voi reusi sa scornesc cine stie ce rezultat remarcabil, vreo teorema noua, sa ies si eu cu ceva in evidenta in multimea aceea de stiinte amalgamate si intretesute, adaugite si etalate la nesfarsit. Dar timpul a trecut cu repeziciune. si iata-ma ajuns si la incheierea anilor de studiu! A urmat repartitia. Nu-mi era prea teama unde voi nimeri, caci aveam medie buna - semn ca ma adaptasem, nu gluma, la indeleinicirea numita "inghitirea cursurilor"! Puteam alege la repartitie posturi dintre cele mai ispititoare: centre de cercetare, centre de calcul, catedre de profesor de liceu chiar si un post de asistent universitar. Dar, dintre toate acestea, unul parea ca mi se potriveste ca o manusa, post de care as fi tinut si cu dintii, fara sa-mi mai pese de nimic altceva. - Ce post iti alegi, Mateiescule? - Observatorul Astronomic "Bradul" din Obcina Mestecanisului, afiliat la institutul de Meteorologie!... - Bravo! iti uram mult succes in profesiunea aleasa! (va urma) | index 'pageview'); 